ADNO TAT IONES 
AD LIBRUM YULGO DECIMUM 
ARISTOTELIS DE ANIMALIBUS 
HISTORIAE NUMERATUM. 
Quanquam ab initio constitueram Librum bunc, seu po¬ 
tius Libri Fragmentum, de causis sterilitatis tractantem, 
vtpote manifesto spurium, et non solum a consilio Philo¬ 
sophi alienum, sed etiam ab ingenio eius atque oratione 
plane abhorrentem, a societate librorum verorum et ge¬ 
nuinorum Aristotelis excludere *, id quod fecerat ante me 
Gallus Camus: eamque ob causam nihil plane vel temporis 
vel operae multis Fragmenti lacunis et vitiis vel interpo¬ 
landis vel emendandis impenderam ; sero tamen, cum iam 
libri veri omnes nouem typis nouis excusi oculis obuersa- 
rentur, animum subiit cogitatio, librum istum, iam a re¬ 
motissima antiquitate in societatem et comitatum Stagiritae 
vel allectum vel casu aut errore datum, non facile alibi 
locum suum inuenturum esse, vbi rectius consistere, at¬ 
que ab hominibus doctis antiquitatisque curiosis inspici ac 
consuli possit. Itaque mutato consilio passus sum eum in 
antiquo Aristotelis consortio manere, ita tamen, vt postre¬ 
mum locum occuparet. Temere enim Scaliger octauum ei 
vindicare conatus est. Is scilicet post emerita stipendia 
militaria studiorum tirocinium in hoc libro explicando at¬ 
que interpretando posuerat; vnde equidem non miror, 
animum viri egregii, praeindicio nescio quo aetatis, non- 
